open-index/open-wikipedia-markdown huggingface dataset:
Lotan (Israel)

**Lotan** (hebraisk skrift לוֹטָן) er en reform-kibbutz i Arabahdalen i Negevørkenen sør i Israel. Den ble grunnlagt i 1983 av idealistiske israelske og amerikanske ungdommer som sammen bygde et samfunn basert på pluralisme, sosial likhet og kreative jødiske verdier mens de vernet om miljøet. Navnet på kibbutzen kommer fra «en av sønenen til Seir». (Første mosebok 36:20). Samfunnet har over 150 innbyggere fra flere steder i verden. 

## Eksterne lenker
*  Offisielt nettsted
Thomas Kirkeberg

**Thomas Kirkeberg** (født 1988) er en norsk illustratør fra Tønsberg. 

## Illustrasjoner i bøker
*2015: Aleksander Rybak: *[[Trolle og den magiske fela]]* 
*2016: Lars Mæhle: *Gjenferdet på Heimvik gods*
*2017: Janne Aasebø Johnsen: *Å, Pappa!* 

## Referanser


## Eksterne lenker
*Offisielt nettsted
*Thomas Kirkeberg på Behance.net
Alamo-nedslaget

**Alamo-nedslaget** eller **The Alamo bolide impact** er et nedslagskrater i Nevada i USA. Kratret oppsto da en komet traff det som da var et gruntvannsområde for om lag 367 millioner år siden. Nedslaget bevirket en tsunami på inntil 300 meters høyde. Kratret som oppsto på havbunnen hadde en diameter på 50-80 km, og en tror at kometen må ha hatt en diameter på minst 1&nbsp;km.

Nedslaget er et av de mest tydelige som finnes på jorden i dag, og dermed et av de mest nøyaktig daterte nedslagshendelsene. Det skjedde i alderen frasnium i devontiden, for om lag 367 millioner år siden. Selv om omfanget av nedslaget er tydelig, vet en ikke nøyaktig hvor nedslaget var, eller den nøyaktige diameteren til kratret.

Nedslaget er oppkalt etter byen Alamo i nærheten av nedslagskratret. 
## Referanser
Johan Felix Tschudi

**Johan Felix Tshudi** er en norsk skuespiller fra Oslo mest kjent som Jonas i TV-serien *[[Erobreren]]* fra 2012.

## Referanser


## Eksterne lenker
*  
* Johan Felix Tshudi på Filmfront.no
Anne Regine Klovholt

**Anne Regine Klovholt** (født 1967) er en norsk manusforfatter og skuespiller fra Skien. I TV-serien Erobreren som hun var manusforfatter for medvirket hun inkludert i rollen som *Sigrid Harlem*.

## Verksliste
* Berlinerpoplene for NRK-Drama, (2008/2009)
* Erobreren for NRK-Drama (2012)

## Eksterne lenker
*  
* Manusbanken: Anne Regine Klovholdt
Nautilus Head

**Nautilus Head** er et markant Nes (andre betydninger)|nes på 975 moh nær nordøstenden av Pourquoi Pas Island, utenfor vestkysten av Graham Land. Det ble først kartlagt i 1936 av British Graham Land Expedition (BGLE) under Rymill. Det ble kartlagt på nytt i 1948 av Falkland Islands Dependencies Survey (FIDS) som navngav det etter ubåten «Nautilus» fra Jules Verne-romanen *En verdensomseiling under havet.* Andre terrengdetaljer på Pourquoi Pas Island er oppkalte etter karakterer i denne boken.

## Kilder
Nordeidet

**Nordeidet** er ei bygd på østsiden av Reinøya i Karlsøy kommune i Troms, og ligger ved Ullsfjorden. Fv301 går gjennom bygda.

Andre bygder på Reinøya er Finnkroken, Grøtnesdalen og Stakkvik.

## Referanser
Sikorskibreen

**Sikorskibreen** er en liten isbre i den nordøstlige delen av Noville Peninsula på Thurston Island i Antarktis. Den flyter nordøstover til Bellingshausenhavet mellom Mount Palmer og Mount Feury.

Den ble først grovt skissert fra flyfoto tatt under U.S. Navy Operasjon Highjump i 1946-47. Den ble navngitt av Advisory Committee on Antarctic Names (US-ACAN) etter Stephen Sikorski, en elektriker på USS «Glacier», som assisterte i opperettelsen av en automatisk værstasjon på Thurston Island i løpet av U.S. Navy Bellinghausen Sea Expedition i februar 1960.

## Referanser
Astakhovbreen

**Astakhovbreen** er en isbre like sør for Chugunovbreen i Explorers Range i Bowers Mountains i Antarktis. Den flyter nordøstover fra Mount Hager og munner ut i Ob Bay like vest for Platypus Ridge.

Den ble kartlagt av U.S. Geological Survey fra landmålinger og fra flyfoto tatt av U.S. Navy i 1960–65, og ble navngitt av Advisory Committee on Antarctic Names etter Petr Astakhov, en sovjetisk utvekslingsforsker ved den amerikanske Amundsen-Scott-stasjonen i 1967.

## Referanser
Evansbreen (Graham Land)

**Evansbreen** er en svakt hellende isbre i Antarktis som er om lag 30 kilometer lang og 8 kilometer bred. Den siger østover fra platåskrenten og sammen med Hektoriabreen mellom Shiver Point og Whiteside Hill på østkysten av Graham Land.

Breen ble oppdaget av Hubert Wilkins på en flytur 20. desember 1928 og navngitt «Evansfjorden» av ham etter E.S. Evans fra Detroit. Videre landmålinger foretatt av Falkland Islands Dependencies Survey i 1955 rapporterte at dette lavtliggende området ikke var en fjord, men dannet den nedre delen av Hektoriabreen og Evansbreen.

## Referanser
Cape Gray

**Cape Gray** er et klipperikt nes på østsiden av innløpet til Commonwealth Bay, en del av George V Coast i Antarktis. Neset er i virkeligheten en liten klipperik øy som er knyttet til fastlandet via tykk is. Det ble oppdaget av Den australasiatiske antarktisekspedisjonen (1911–14) under Douglas Mawson, som navngav det etter Percival Gray, andrestyrmann på ekspedisjonsskipet «Aurora».

## Referanser


## Kilder
Mount Marshall (Antarktis)

**Mount Marshall** er et markant fjell, 3&nbsp;160 moh, som ligger 7 km sørøst for Blizzard Peak i Marshall Mountains i Queen Alexandra Range. Fjellet ble navngitt i forbindelse med Marshall Mountains, som igjen er oppkalt  etter Eric S. Marshall fra den britiske antarktiskekspedisjonen, 1907-09.

## Kilder
Hod HaSharon

**Hod HaSharon** (hebraisk skrift הוֹד הַשָּׁרוֹן, betyr «Sharonslettens prakt») er en by i det sentrale distriktet i Israel.

Byen fikk offisielt bystatus i 1990 og oppstod i 1964 da fire nabolandsbyer ble slått sammen: Magdiel, Ramatayim, Hadar og Ramat Hadar. Byen dekker offisielt et landareal på  19,2 kvadratkilometer, og ifølge det israelske statistiske sentralbyrået (CBS) hadde byen i desember 2012 et folketall på 51&nbsp;035.

## Geografi
Hod HaSharon ligger på Sharonsletten, som er en del av Den israelske kystsletten. Byen ligger rundt 10 km øst for middelhavskysten, sør for Kfar Saba, sørøst for Raanana, og nordøst for Ramat HaSharon. Byen ligger rundt 8&nbsp;km vest for Vestbredden og 8&nbsp;km nordøst for Tel Aviv.

## Historie
Hod HaSharon ble dannet  i 1964 da bosetningene Magdiel, Ramatayim, Hadar og Ramat Hadar ble slått sammen. Hod Hasharon ble styrt som en lokal kommune fram til den fikk bystatus i 1990.

### Magdiel
Magdiel ble grunnlagt den 2. august 1924 av en gruppe på  12 askenasiske jøder.

### Ramatayim
Ramatayim ble grunnlagt i 1925 av emigranter fra Polen. Ramatayim ble bygd på to åser med en dal mellom, derfor navnet Ramatayim, som betyr «to åser». Ramatayim er i dag sentrum i Hod Sharon.

### Hadar
Hadar ble grunnlagt i 1927 av mellomklasseemigranter fra Øst-Europa, som kort tid etter fikk selskap av en gruppe italienske jøder. Landområdet ble kjøpt fra Abou Kishk, en beduinstamme.  Pionerene ønsket å bygge en landlig bebyggelse basert på sitrusavlinger (navnet «Hadar» er det hebraiske ordet for «sitrus»). De første årene drev bøndene i Hadar også med fjærkredrift. Tidlig i 1940-årene komn jemenittiske emigranter til Hadar og opprettet nabolaget *Shikun Hateymanim*, som i dag er en del av bydelen Gannei Tzvi. I 1951 ble Ramatayim og Hadar slått sammen til Hadar Ramatayim.

### Ramat Hadar
Ramat Hadar ble grunnlagt i desember 1938 av emigranter fra Nazi-Tyskland, medlemmer fra den femte Aliyah. Ramat Hadar ble bygd på en ås mellom Kfar Hadar, Ramatayim og hovedveien fra Petah Tikva til Ramatayim. Næringslivet i Ramat Hadar var basert på mindre gårder, hovedsakelig fjærkredrift. og sitruslunder. Ramat Hadar hadde sitt eget postkontor mellom 1959 og 1989.


Fil:Hod_Hasjaron-a045.jpg|Atidim park
Fil:Hod_Hasjaron-a001.jpg|Sharonim mall
Fil:4seasonspark.JPG|The Four Seasons-parken
Fil:Hod_Hasjaron-syn013.jpg|Magdiel sentrale synagoge
Fil:Hod_Hasjaron-a011.jpg|Magdiel-hagen


## Demografi
Ifølge CBS var den etniske sammensetningen  i byen i 2006, 99,9 % jødiske og andre ikke-arabre uten større arabisk befolkning.

## Utdannelse
Ifølge CBS er det 18 skoler og 8 083 elever i byen.

Mosenson ungdomslandsby tar i mot både israelere og utenlandske elever.

## Vennskapsbyer
*  Dorsten, Tyskland

## Referanser


## Eksterne lenker
*
To menn og en kvinne

***To menn og en kvinne*** (originaltittel *Jules et Jim*) er en fransk romantisk dramafilm fra 1962, regissert av François Truffaut etter romanen *Jules et Jim* av Henri-Pierre Roché.

## Handling
Filmen er satt til før, under og etter første verdenskrig i forskjellige deler av Frankrike, Østerrike og Tyskland. Jules er en sjenert forfatter fra Østerrike som knytter et vennskap med en langt mer utadvendt franskmann, Jim. De deler interesse for kunst og den bøhmiske livsstilen. 

En dag møter de den lunefulle Catherine, og de tre blir snart venner. Hun begynner et forhold med Jules, og noen få dager før verdenskrigen bryter løs, flytter Jules og Catherine til Østerrike sammen for å gifte seg. De to mennene slåss under krigen på motstridende sider. Begge frykter gjennom hele konflikten for at de kommer til å møte hverandre, eller få vite at de kan ha drept sin beste venn. Jules og Catherine får etter hvert en datter, Sabine. Men etter krigen forsøker hun å forføre Jim, som aldri har glemt henne. 

## Roller
* Jeanne Moreau - Catherine
* Oskar Werner - Jules
* Henri Serre - Jim
* Vanna Urbino - Gilberte, Jims forlovede
* Serge Rezvani Albert, Catherines elsker
* Marie Dubois - Thérèse, Jules ekskjæreste
* Sabine Haudepin - Sabine, Jules og Catherines datter

## Referanser


## Eksterne lenker
*
Carrington (Nord-Dakota)

**Carrington** er en by i Nord-Dakota i USA. Det er administrasjonssenter for fylket Foster County og ved folketellingen i 2010 hadde byen 2065 innbyggere.

Carrington ble grunnlagt i 1882 av M.D Carrington som byen er oppkalt etter.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Fogg Highland

**Fogg Highland** er et isdekt høyland, 20 nautiske mil langt og 10 nautiske mil bredt på Black Coast i Palmer Land i Antarktis, som ender nordøst på Cape Herdman og som grenser i nord til Violantefjorden og i sør til Clowesbreen.

Fjellet ble fotografert fra luften av U.S. Antarctic Service i 1940, Ronne antarktiske forskingsekspedisjon (RARE) i 1947, og U.S. Navy, 1965–67. Det ble kartlagt av et felles sledelag fra RARE og Falklands Islands Dependencies Survey i november 1947, og  navngitt i 1981 av UK Antarctic Place-Names Committee etter Gordon Elliott Fogg, en professor i marinbiologi ved University College of North Wales, 1971–85, som forsket på Antarktishalvøya sammen med British Antarctic Survey (BAS) i 1966, 1974, og 1979. Han var leder i BAS sin vitenskapelige rådgivende komite, 1970–86.

## Referanser


## Kilder
Per Kjølberg (teolog)

**Per Kjølberg** (1917–2005) var en norsk teolog og misjonær som ledet Santalmisjonen 1959–1969.

Han tok teologisk embetseksamen ved Menighetsfakultetet i 1945. Sammen med kona Solveig Kjølberg (f. 1919) arbeidet han som misjonær i India fram til 1959. Han var deretter generalsekretær i Santalmisjonen til 1969. 

Han var residerende kapellan i Østre Aker menighet i Oslo fra 1969 til 1974 og prost i Eidsberg fra 1974 til 1986, da han gikk av med pensjon. Han var formann i Santalmisjonens landsstyre fra 1978 til 1984.

## Bibliografi
* 
* 
* 
## Referanser
Breitfussbreen

**Breitfussbreen** er en isbre i Antarktis. Den er bortimot 20 kilometer lang og flyter sørøstover fra Avery Plateau ut i Millfjorden vest for Cape Chavanne på østkysten av Antarktishalvøya. Den ble kartlagt av Falkland Islands Dependencies Survey (FIDS) og fotografert fra luften av Ronne Antarctic Research Expedition i 1947. Den ble navngitt av FIDS etter Leonid Breitfuss, en tysk polfarer, historiker og forfatter av mange bøker om polarstrøkene.

## Referanser
Torinosu Wan

**Torinosu-wan** () er en smal vik i den østlige delen av Lützow-Holmbukta. Den ligger på vestsiden av Skarvsnes 2,8 km vest for Suribachi Yama, på kysten av Dronning Maud Land. og ble kartlagt etter landmålinger og flyfoto tatt under Den japanske antarktisekspedisjonen (JARE), 1957-62. Navnet (Fuglereirvika) ble gitt av JARE i 1973.

## Kilder
Cerro Ejido

**Cerro Ejido** er tettsted i Artigas-departementet i det nordlige Uruguay.

## Befolkning
Tettstedet hadde 790 innbyggere i 2011.

## Transport
 Ruta 30 Brigadier General Eugenio Garzón forbinder Cerro Ejido med Tomás Gomensoro og Tranqueras.

## Referanser


## Eksterne lenker
* Kart over Cerro Ejido (INE)  (spansk)
False Island Point

**False Island Point** er et nes på sørsiden av Vega Island, som ligger sør for Antarktishalvøya. Det er 1 nautisk mil langt og 0,5 nautisk mil bredt og er tilsluttet Vega Island via et lavt, smalt og nesten usynlig eide. Da neset ble oppdaget i februar 1902 ble det kartlagt som en øy av Den svenske antarktisekspedisjonen 1901–03 under Otto Nordenskjöld. At det var et nes på Vega Island ble oppdaget i 1945 av Falkland Islands Dependencies Survey, som gav det det beskrivende navnet.

## Referanser


## Kilder
Siegfried Peak

**Siegfried Peak** er et fjell som ligger ved østsiden av innløpet til Odin Valley i Asgard Range. Det danner et skar mot Siegmund Peak i sør.  Fjellet er et av flere i området som har fått navn fra middelaldersk mytologi av New Zealand Antarctic Place-Names Committee (NZ-APC). Siegfried var helten i forskjellige tyske sagn, særlig Nibelungenlied.

## Kilder
Innhovde

**Innhovde** er et bart klippenes langs den indre, isfylte kysten av Flettet, på sørvestsiden av Lützow-Holmbukta i Antarktis. Det ble kartlagt av norske kartografer fra flyfoto tatt under Lars Christensen-ekspedisjonen, 1936–37.

## Kilder

## Referanser
Penny Lake

**Penny Lake** er en rund innsjø i en morene nær munningen av Roaring Valley, like sør for Walcottbreen i Victoria Land. Victoria University of Wellington Antarctic Expedition (VUWAE) hadde en baseleir ved innsjøen i 1960–61. De ga innsjøen dette navnet fordi den er rund som en penny.

## Kilder
*
Gregory Point

**Gregory Point** er et kupert nes på nordvestkysten av Smith Island i Sør-Shetlandsøyene i Antarktis som stikker 700 m ut i Drakestredet. Det ligger 12,85&nbsp;km vest-sørvest for Cape Smith, 3,9&nbsp;km nordvest for Mount Pisgah og 2&nbsp;km nord-nordøst for Markeli Point.

Neset ble grovt kartlagt av kaptein Henry Foster i 1829 og kalte Cape Gregory.

## Kilder
* SCAR Composite Antarctic Gazetteer
Vogler Peak

**Vogler Peak** er et fjell (2&nbsp;050 moh) 1,2 km sørvest for Mount Irvine på Roen Ridge i Asgard Range i Victoria Land. Det er oppkalt etter Jane Vogler som var prosjektleder i National Science Foundation (NSF) og som var NSF-representant ved McMurdo og Sørpol-stasjonen.

## Kilder
Lesidren Island

**Lesidren Island** (bulgarsk *остров Лесидрен*) er den nest største og sørligste øya i Zed Islands utenfor nordkysten av Varna Peninsula i Livingston Island i Sør-Shetlandsøyene i Antarktis. Øya er isfri og er 800 meter lang og 600 meter bred. Øya dekker 33 hektar.  Adskilt fra naboøyene Phanagoria Island og Koshava Island ved kanaler  130 og 140 meter brede.  Området ble besøkt tidlig på 1800-tallet av selfangere.

Øya er oppkalt etter bebyggelsen Lesidren nord i Bulgaria.

## Se også
* Composite Gazetteer of Antarctica
* Antarktiske øyer sør for 60 °S
* SCAR
* Kravområde i Antarktis

## Eksterne lenker
* Lesidren Island.
Colonia Palma

**Colonia Palma** er tettsted i Artigas-departementet i det nordlige Uruguay.

## Historie
Palma ble grunnlagt i 1995.  

## Befolkning
Tettstedet hadde 440 innbyggere i 2011.

## Transport
 Ruta 3 General José Gervasio Artigas forbinder Colonia Palma med Bella Unión og Salto.

## Referanser


## Eksterne lenker
* Kart over Colonia Palma (INE) (spansk)
Alt om min mor

***Alt om min mor***  (spansk: *Todo sobre mi madre*) er en spansk dramakomedie fra 1999 regissert av Pedro Almodóvar.

Filmen vant Oscar for beste fremmedspråklige film på den 72. Oscar-utdelingen i 2000.

## Handling
Filmen sentrerer seg hovedsakelig rundt Manuela, en argentinsk sykepleier som fører tilsyn med Organtransplantasjoner fra Ramón y Cajal Hospital i Madrid. Hun er også alenemor for sønnen Esteban, en tenåring som ønsker å begynne som forfatter. Men på sin 17-årsdag blir Esteban påkjørt av en bil og dør av skadene, samtidig som han fulgte etter skuespillerinnen Huma Rojo i håp om å skaffe autografen hennes. Manuela må deretter diskutere med kollegaene ved sykehuset, om at sønnens hjerte burde transplanteres til en annen mann i La Coruña.

Kort tid senere velger Manuela å si opp jobben sin ved sykehuset, for å reise til Barcelona – ​​hvor hun håper å finne igjen sønnens biologiske far: Lola. Manuela hadde aldri fortalt sønnen sin hvem faren hans egentlig var, akkurat som hun aldri fortalte Lola at de faktisk hadde en sønn sammen. I Barcelona gjenforenes Manuela snart med sin tidligere venn Agrado. Hun blir også dypt involvert i flere nye venner: Rosa, en ung nonne som arbeider ved et krisesenter for prostituerte som har opplevd vold. Huma Rojo, skuespillerinnen som hennes egen sønn hadde beundret – samt den heroinavhengige Nina Cruz, en annen skuespiller og Humas kjæreste.

Livet hennes blir etter hvert flettet sammen med deres når Manuela tar hånd om Rosa under svangerskapet, og arbeider sammen med Huma som hennes personlige assistent. En dag stopper Rosa ved en park hvor hun får øye på farens hund, Sapic, og deretter hennes egen far – som nå sliter med Alzheimers sykdom. Han kjenner ikke lenger igjen sin egen datter, men hunden hans kjenner igjen Rosa. Men Rosa dør kort tid senere når hun føder sønnen sin, og Lola og Manuela gjenforenes til slutt under Rosas begravelse. Men Lola er døende på grunn av av AIDS.

## Medvirkende
* Cecilia Roth – Manuela
* Marisa Paredes – Huma Rojo
* Antonia San Juan – Agrado
* Penélope Cruz – Rosa
* Candela Peña – Nina Cruz
* Rosa Maria Sardà – Rosas mor
* Fernando Fernán Gómez – Rosas far
* Eloy Azorin – Esteban
* Toni Cantó – Lola
* Sapic – Sapic

## Referanser


## Eksterne lenker
*
En latterlig manns tragedie

***En latterlig manns tragedie*** (originaltittel: *La tragedia di un uomo ridicolo*) er en italiensk dramakomedie fra 1981 med manus og regi av Bernardo Bertolucci. Filmen handler om eieren av en stor italiensk ostefabrikk som blir kidnappet. Fabrikken er imidlertid på konkursens rand og eieren legger derfor en plan for å bruke løsepengene som en reinvestering.  

Ugo Tognazzi, en av filmens hovedrolleinnehavere, ble tildelt prisen for beste mannlige hovedrolle ved Filmfestivalen i Cannes.  

## Medvirkende
* Ugo Tognazzi - Primo Spaggiari
* Anouk Aimée - Barbara Spaggiari
* Laura Morante - Laura
* Victor Cavallo - Adelfo
* Olimpia Carlisi - Chiromant
* Vittorio Caprioli
* Renato Salvatori - oberst
* Ricky Tognazzi - Giovanni Spaggiari
* Gianni Migliavacca
* Margherita Chiari - hushjelp
* Ennio Ferrari
* Gaetano Ferrari - vakt
* Franco Trevisi
* Pietro Longari Ponzoni
* Don Backy

## Referanser


## Eksterne lenker
*
Pageant Point

**Pageant Point** er det sentrale og høyeste av tre isfrie nes i østenden av Gourlay Peninsula på Signy Island i Sør-Orknøyene. Det ble kartlagt i 1933 av mannskap på Discovery Investigations, og kartlagt på nytt i 1947 av Falkland Islands Dependencies Survey (FIDS). Navnet, som ble gitt av FIDS, kommer fra pingvinene som hekker her og dansen de utfører i forbindelse med kurtiseringene (*pageantry* er et engelsk ord for «forestilling» eller «skuespill»)

## Kilder
Cerro San Eugenio

**Cerro San Eugenio** er tettsted i Artigas-departementet i det nordlige Uruguay.

## Befolkning
Tettstedet hadde 425 innbyggere i 2011.

## Transport
 Ruta 30 Brigadier General Eugenio Garzón forbinder Cerro San Eugenio med Tomás Gomensoro og Tranqueras.

## Referanser


## Eksterne lenker
* Kart over Cerro San Eugenio (INE)  (spansk)
Diego Lamas (Uruguay)

**Diego Lamas** er tettsted i Artigas-departementet i det nordlige Uruguay. Tettstedet er oppkalt etter Diego Eugenio Lamas, uruguayansk offiser og politiker.

## Befolkning
Diego Lamas hadde 128 innbyggere i 2011.

## Referanser


## Eksterne lenker
* Kart over Diego Lamas (spansk)
Anna Sophie Magdalene Frederikke Ulrikke

**Anna Sophie Magdalene Frederikke Ulrikke** (død 22. januar 1805 i Stege på Møn) var en dansk kvinne som i 1766 krevde en pensjon av det danske kongehuset, fordi hun hevdet å være datter av kong Christian VI og hans svigerinne, Sophie Caroline av Brandenburg-Kulmbach, enkefyrstinne av Ostfriesland.

Hun kom til København i 1761 sammen med en norsk student, Kirchhof, som hun bodde sammen med. I 1767 krevde hun offentlig sin rett som barn av Christian VI og enkefyrstinnen. I samtiden gikk det rykter om at Christian VI virkelig hadde et forhold til sin svigerinne, og da ryktet ikke ville dø, ble det i 1770 nedsatt en statlig kommisjon for å undersøge saken.

Det kom frem at Anna Sophie hadde vært prostituert i Amsterdam, og senere var blitt behandlet for veneriske sykdommer i Oldenborg. Hun ble heretter satt i Møns tukthus på livstid, men ble senere fritatt for arbeide. Hun mottok årlig penger fra kongehuset til bedre pleie. Ved hennes død i 1805, omtaltes hun som «Frøken».

## Referanser
Komsomolskiy Peak

**Komsomol'skiy Peak** er et delvis snødekt fjell som bestiger hav isplatået rundt 200&nbsp;km sør-sørøst for Mount Menzies i Mac. Robertson Land. Det ble oppdaget av mannskapet på et sovjetisk fly den 7. desember 1958, under en flytur fra «Den utilgjengelege polen» til Mirnyj-stasjonen. Fjellet ble fotografert av ANARE (Australian National Antarctic Research Expeditions) i desember 1960. Det ble navngitt av den sovjetiske ekspedisjonen.

## Kilder
Waldeck (Hessen)

**Waldeck** er en småby i Landkreis Waldeck-Frankenberg, Hessen. Waldeck sentrum ligger nord i Hessen ved den østlige enden av den oppdemmede Edersjøen, som er en del av elva Eder.

Waldeck dukker opp i kildene i 1232, da et dokument fra Netze-klosteret nevner *universitas civitatis de waldeke*. Fram til 1254 ble byen også kalt *Rode*, et navn som kan ha betydd rydning. Waldeck og borgen Schloss Waldeck (påbegynt i 1120) ble sete for fyrstene av Waldeck-Pyrmont, og byen var residensby i fyrstedømmet fra 1349 til 1655. Etter 1655 ble Bad Arolsen residensby, og Waldeck mistet betydning.
 
Waldeck by består av tettstedene Alraft, Dehringshausen, Freienhagen, Höringshausen, Netze, Nieder-Werbe, Ober-Werbe, Sachsenhausen, Selbach og Waldeck. Freienhagen ble tidligere regnet som en egen by, med røtter helt tilbake til 1253, men ble i 1974 slått sammen Waldeck.

## Bilder

Bilde:Waldeck Ansicht vom Schloss.jpg|Waldeck sett fra Schloss Waldeck.
Bilde:Burg Waldeck 2.jpg|Edersee og Scloss Waldeck.
Bilde:Waldeck 1.jpg|Fra gamlebyen i Waldeck.
Bilde:Kloster Marienthal Netze.jpg|Kloster Marienthal Netze.
Bilde:Schloss Waldeck - Innenhof 2009.JPG|Borggården - Schloss Waldeck.


## Referanser


## Eksterne lenker
*
Slaget ved Toulon i 1707

**Slaget ved Toulon** ble utkjempet fra 29. juli til 21. august 1707 i Toulon i Frankrike under den spanske arvefølgekrigen. Under slaget ble en fransk og spansk styrke slått av en samlet styrke fra Østerrike, De forente Nederlanda, Savoie og Storbritannia.

I juli 1707 prøvde prins Eugene av Savoie å ta den franske marinebasen Toulon. Eugene hadde krysset Var den 11., og selv om han ble hindret av ineffektiviteten til Victor Amadeus II av Savoie nådde han fram til Frejus. Han var i kontakt med den britiske flåten under admiral Shovell den 16. august, Somlingen  til Victor Amadeus bevirket flere forsinkelser, og ga hertugen av Berwick tid til å sende hjem forsterkinger fra Spania til marskalk René de Froulay de Tessé i Toulon før de allierte nådde fram (26. juli).

Den 14. august tok Tessé tilbake den viktige høyden Santa Catarina, som de allierte hadde stormet en uke tidligere, og Eugene, som fant retretten truende og så at han hadde liten sjanse til å ta Toulon, måtte gi opp forsøket sitt (22. august), og trakk seg tilbake til andre siden av Var. Han hadde da tapt 10&nbsp;000 mann på forsøket. Shovell bombarderte den franske havnen før han evakuerte og klarte å senke to franske linjeskip og skade to andre hardt. 

Det eneste gode resultatet for de allierte var at franskmennene hadde sunket  hele skvadronen sin på mer enn 40 skip med mellom 50 og 110 kanoner hver i havnen for å hindre at fienden tok de. Kong Ludvig XIV gav ordre om å senke skipene  og senere hente de opp igjen. Han var redd for at Royal Navy skulle sette skipene i brann. Tredekkerne lå slik til at bare det øverste dekket lå over vann. Mye av skadene de fikk viste seg derimot umulig å reparere, og det er antatt at den franske marinen mistet 15 linjeskip i handlingen, og dermed lar de engelskmennene ta over kontrollen av Middelhavet. 

## Kilder
*Holmes, Richard. Marlborough:* Britain's Greatest General: England's Fragile Genius*, Harper Perennial, 2009 ISBN 0007225725
Diego Eugenio Lamas

**Diego Lamas** (født **Diego Eugenio Lamas**, 1810 i Montevideo, død 1868 i Concordia) var en uruguayansk general og politiker (PN). Han var Uruguays forsvarsminister mellom 1860 og 1864.

## Referanser


## Eksterne lenker
* Uruguayanske forsvarsministre (spansk)
Sophie Caroline av Brandenburg-Kulmbach

**Sophie Caroline av Brandenburg-Kulmbach** (født 31. mars 1707, død 7. juni 1764) var prinsesse av Brandenburg-Kulmbach, fyrstinne av Øst-Friesland og søster til dronning Sophie Magdalene.

Hun var datter av markgreve Christian Heinrich av Brandenburg-Kulmbach (1661–1708) og Sophie Christiane av Wolfstein (1667–1737). Den 8. desember 1723 giftet hun seg på Pretzsch med fyrst Georg Albrecht av Øst-Friesland (1690–1734). Fyrstens korte regjeringstid var ikke uproblematisk. Undersåttene gjorde opprør hvoretter kong Frederik IV måtte sende ham tropper til beskyttelse, tropper som ble stående i årevis, og som fyrsten selv måtte bekoste. Georg Albrecht døde den 12. juni 1734, og etterlot sin kone stor gjeld. Året etter inviterte Christian VI henne til å bo på Fredensborg. Hun vendte senere tilbake til Øst-Friesland, men bodde fra 1740 fast i Danmark, fra 1756 på Sorgenfri slott.

Den store oppmerksomheten som Christian VI viste sin svigerinne, gjorde dronning Sophie Magdalene mistenksom, og ryktene florerte. I 1767 påberopte en Anna Sophie Magdalene Frederikke Ulrikke seg å være frukten av et forhold mellom kongen og hans svigerinne. I 1770 ble hun dømt som bedragerske og satt i Møns tukthus, dog uten arbeidsplikt og med en årlig understøttelse fra kongehuset.

Fyrstinnen av Øst-Friesland er begravet i Roskilde domkirke. Carolinensiel ved Wittmund i Øst-Friesland er oppkalt etter henne.

## Referanser
Javier de Viana

**Javier de Viana** (født 1868 i Canelones, død 1926 i La Paz) var en uruguayansk forfatter, journalist og politiker (PN).

Et tettsted i Artigas-departementet er oppkalt etter han.

## Verker
* *Campo* (1896)
* *Gaucha* (1899)
* *Gurí* (1901)
* *Con divisa blanca* (1904)
* *Macachines* (1910)
* *Leña seca* (1911)
* *Yuyos* (1912)
* *Cardos* (1919)
* *Abrojos* (1919)
* *Sobre el recado* (1919)
* *Bichitos de luz* (1920)
* *La biblia gaucha* (1925)

## Referanser


## Eksterne lenker
* 
* ''Biblioteca Digital de Autores Uruguayos'': Javier de Viana (spansk)
Paso Farías

**Paso Farías** er tettsted i Artigas-departementet i det nordlige Uruguay. 

## Befolkning
Tettstedet hadde 38 innbyggere i 2011.

## Transport
 Ruta 30 Brigadier General Eugenio Garzón forbinder Paso Farías med Tomás Gomensoro.

## Referanser


## Eksterne lenker
* Kart over Paso Farías (INE) (spansk)
Parorsidis

* Se Systematisk inndeling

***Parorsidis*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, grå- eller brunlige trebukker med lange antenner. Pronotum er tønneformet uten pigger på sidene, men med runde knøler. Dekkvingene er noe avsmalnende bakover.

## Levevis
Disse billene har larver som lever i død ved av løvtrær, ofte like under barken.

## Utbredelse
Gruppen er utbredt i Sørøst-Asia (Sri Lanka, Laos, sørlige Kina).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 eller Ancylonotini
******** Slekten *Parorsidis* Breuning, 1935 
********* *[[Parorsidis ceylanica]]* Breuning, 1982 - Sri Lanka
********* *[[Parorsidis delevauxi]]* Breuning, 1962 - Laos
********* *[[Parorsidis nigrosparsa]]* nigrosparsa (Pic, 1929) - sørlige Kina
********* *[[Parorsidis rondoni]]* (Breuning, 1962) - Laos
********* *[[Parorsidis transversevittata]]* Breuning, 1963 - Laos

## Kilder

* Catalog of the lamiines of the world - Monochamini
* Katalog over artene, Gamle verden 
* Bildegalleri 

## Eksterne lenker
*
Mones Quintela

**Mones Quintela** er tettsted i Artigas-departementet i det nordlige Uruguay. Tettstedet grenser til Argentina og Brasil.

## Befolkning
Mones Quintela hadde 531 innbyggere i 2011.

## Transport
 Ruta 3 General José Gervasio Artigas forbinder Mones Quintela med Paysandú og Salto.

## Referanser


## Eksterne lenker
* Kart over Mones Quintela (INE) (spansk)
Arroyo Blanco (Rivera)

**Arroyo Blanco** er tettsted i Rivera-departementet i det nordøstlige Uruguay. 

## Befolkning
Tettstedet hadde 97 innbyggere i 2011.

## Transport
 Ruta 27 Mario Heber forbinder Arroyo Blanco med Vichadero.

## Referanser


## Eksterne lenker
* Kart over Arroyo Blanco (INE) (spansk)
La Chienne

***La Chienne*** (oversatt til norsk: tispa) er et fransk kriminal-drama fra 1931 regissert av Jean Renoir etter Georges de la Fouchardières roman av samme tittel.

## Handling
Maurice Legrand, en ydmyk kasserer og aspirerende maler, er gift med Adèle - en voldelig kvinne som mishandler ham. Maurice møter tilfeldigvis en mann ved navn André Jauguin (spilt av Georges Flamant) som slår ned en ung kvinne som heter Lucienne "Lulu" Pelletier (spilt av Janie Marèse) på gaten. Maurice forsøker å beskytte Lulu, og bringer henne hjem. Lulu, en prostituert, forteller den naive Maurice at Dédé er broren hennes. Men Dédé var egentlig halliken hennes. Maurice leier en leilighet for Lulu, og hun blir hans elskerinne. Snart tar han med sine maleri til denne leiligheten, fordi kona Adèle har tenkt å kvitte seg med alle maleriene.

Men Dédé selger snart alle maleriene til en kunsthandler, for et større beløp, og forteller forhandleren at Lulu hadde malt dem ved å bruke Clara Wood som alias. Når Maurice møter Adèles tidligere ektemann, som angivelig ble drept i løpet av krigen, legger han en plan for å bli kvitt Adèle for godt. Men han oppdager Lulu og Dédé sammen i sengen. Sjokkert forlater han leiligheten, men kommer tilbake neste morgen for å snakke med Lulu. Hun tilstår at hun elsker Dédé, og ydmyker Maurice og sier at den eneste grunnen til at hun ble værende hos Maurice var på grunn av alle pengene hans.

## Medvirkende
* Michel Simon : Maurice Legrand
* Janie Marèse : Lucienne Pelletier dite « Lulu »
* Georges Flamant : André Jauguin dit « Dédé »
* Magdeleine Bérubet : Adèle Legrand
* Roger Gaillard : l'adjudant Alexis Godard
* Jean Gehret : M. Dugodet
* Alexandre Rignault : Hector Langelarde, le critique d'art
* Lucien Mancini : Wallstein, le marchand de tableaux
* Romain Bouquet : M. Henriot, le patron de la bonneterie
* Max Dalban : Bernard, le collègue de M. Legrand
* Pierre Desty : Gustave, le copain de Dédé
* Henri Guisol : Amédée, le garçon de café
* Jane Pierson : la concierge
* Christian Argentin : M. Desrumaux, le juge d'instruction
* Sylvain Itkine : l'avocat de Dédé
* Marthe Doryans : Yvonne
* Marcel Courmes : le colonel
* Colette Borelli : Lily, l'amie de Lucienne

## Referanser


## Eksterne lenker
*
En flukt for livet

***En flukt for livet*** (originaltittel: *Le Caporal épinglé*) er en fransk krigs-komedie fra 1962, regissert av Jean Renoir.

## Handling
En korporal fra Paris blir tatt til fange av tyske soldater når Tyskland invaderer Frankrike i 1940. Korporalen forsøker deretter å stikke av fra den tyske fangeleiren han havnet i.

Underveis blir han assistert og akkompagnert av en rekke forskjellige karakterer. Deriblant en sur melkebonde, en kelner, en nærsynt intellektuell, en pariser fra arbeiderklassen, eller en tysk tannlege-assistent.

## Medvirkende
* Jean-Pierre Cassel som Le caporal / korporalen
* Claude Brasseur som 'Papa' / pappa
* O. E. Hasse som Le voyageur ivre dans le train
* Claude Rich som Ballochet
* Jacques Jouanneau som Penche-à-gauche
* Sacha Briquet som L'évadé grimé en vielle femme
* Raymond Jourdan som Hippolyte Dupieu
* Guy Bedos som Le prisonnier qui bégaye
* Philippe Castelli som Le prisonnier électricien
* Gérard Darrieu som L'homme qui louche / den skjeløyde mannen
* Lucien Raimbourg som L'employé de la gare
* François Darbon som Un paysan / den siste mannen
* Cornelia Froboess som Erika Schmidt

## Referanser


## Eksterne lenker
*
86. sydlige breddegrad

**86. sydlige breddegrad** (eller **86 grader sydlig bredde**) er en breddegrad som ligger 86 grader syd for Ekvator. Den går gjennom Antarktis.

## Geografi
### Dimensjoner
Ifølge WGS så er en lengdegrad ved 86 grader sør tilsvarende 7&nbsp;791&nbsp;km. Breddegradens totale lengde er på 2&nbsp;805&nbsp;km, det vil si 7% av ekvators lengde. Den ligger 9&nbsp;555&nbsp;km fra ekvator og 447&nbsp;km fra sydpolen.

### Regioner krysset
Den 86. sydlige breddegrad ligger fullt og helt på Det antarktiske kontinent.
Ishavsmelde

**Ishavsmelde** (*Atriplex nudicaulis*) er en ettårig urt i amarantfamilien. Den ligner bruskmelde, men er lav, opptil 10&nbsp;cm. Den vokser ved kysten på kortvokste strandenger, grusstrender og i tangvoller.

Plantearten er vanlig langs kysten i Nord-Norge og finnes mer spredt på Vestlandet og i Trøndelag. Den er ellers amfiatlantisk utbredt i Nord-Europa, Grønland og på Newfoundland i Canada. Den ble funnet på Island i 2010. 

Ishavsmelde tilhører artskomplekset *Atriplex longipes* aggr. Den ble tidligere regnet som underarten *Atriplex longipes* subsp. *praecox*, men komplekset er nå splittet i tre arter. De andre to er skaftmelde (*Atriplex longipes*) og *[[Atriplex praecox]]*.

## Litteratur
* 
* 
* 
* 
* 
* 

## Eksterne lenker
*
Ricardo Santos

**Ricardo Santos** er navnet til flere personer:

* Ricardo Santos (fotballdommer) (født 1973), portugisisk fotballdommer
* Ricardo Santos (sandvolleyballspiller) (født 1975), brasiliansk sandvolleyballspiller
* Ricardo Santos (seiler) (født 1980), brasiliansk seiler
* Ricardo Santos (golfspiller) (født 1982), portugisisk golfspiller
* Ricardo Santos (fotballspiller) (født 1987), brasiliansk fotballspiller
Hagbards galge

**Hagbards galge** er et fortidsminne fra bronsealderen. Hagbards galge ligger cirka 25 kilometer nord for Halmstad i Halland i Sverige. De fire bautasteinene som utgjør monumentet, hører til de best kjente i Halland. På steinene sees flere helleristninger. En av disse viser et skip som seiler på en sol fra aften til morgen (en situasjon som er kjent fra Solvognen). Navnet Hagbard stammer fra det oldnordiske sagn om den norske prins Hårek og den danske prinsesse Signe.

## Litteratur
* Karsten Kjer Michaelsen: *Danmarks Oldtid*, København 2002. ISBN 87-567-6458-8
Donner (månekrater)

**Donner** er et nedslagskrater på månen. Krateret befinner seg på månens bakside, rett nordøst for Mare Australe og bak månens sydøstlige kant. 
Det er et område som leilighetsvis kommer innenfor jordens synsvidde på grunn av gunstig librasjon, men krateret ses da fra siden, noe som gjør at mange detaljer forsvinner. Krateret er oppkalt efter den finske astronomen Anders Donner (1854–1938).

Navnet ble offisielt tildelt av Den internasjonale astronomiske union (IAU) i 1970.

## Karakteristikker
Donnerkrateret har en lett erodert ytre rand, hvor det ligger atskillige små og meget små kratere langs kanten. Et par sammensluttede småkratere ligger over den sydlige rand og indre vegg. En kraterlignende landskapstrett fordypning med omtrent samme diameter som Donner er forbundet med den nordlige ytre rand. Strukturen langs den indre kratervegg er blitt glattet ut og avrundet etter i lang tid å ha vært utsatt for mindre nedslag.

Kraterbunnen er forholdsvis jevn, men merket av mange småkratere. En høyderygg danner en kurve i bunnens sydlige del og er forbundet med den indre vegg. Den er muligens en rest av randen av et lite krater.

## Satellittkratere
De kratere som kalles *satellitter* er små kratere beliggende i eller nær hovedkrateret. Deres dannelse er vanligvis skjedd uavhengig av dette, men de får samme navn som hovedkrateret med tilføyelse av en stor bokstav. På kart over månen er det en konvensjon å identifisere dem ved plassere denne bokstaven på den siden av satellittkraterets midte, som ligger nærmest hovedkrateret.,, Donnerkrateret har følgende satellitkratere:

## Se også
* Liste over kratere på månen

## Referanser


## Eksterne lenker
*
Alvekonge

**Alvekonge** eller **alvekongen** er flertydig og kan vise til
*Alvekongen i nordisk folketro
*Alberich; navnet betyr «alvekongen»
*Erlkönig; dikt av Johan Wolfgang Goethe oversatt til norsk som *Alvekongen*
*Erlkönig (Schubert); Kunstlied for sangstemme og klaver av komponisten Franz Schubert. Teksten er basert på Johann Wolfgang von Goethes ballade med samme navn.
*Alvekongen i Danmark; fra Hans Christian Andersens novelle *Elverhøj*
*Oberon; mytologisk alvekonge blant annet brukt av William Shakespeare i skuespillet *En midtsommernattsdrøm*
**Le Roi des aulnes* (Alvekongen) av den franske forfatteren Michel Tournier
*Alvekongen i folkevisen *[[Liti Kjersti og Bergekongen]]*  (Elvekongjen på nynorsk)
*Alvekongen i middelalderdiktet Sir Orfeo

;Alvekonger i J.R.R. Tolkiens univers
*Gil-galad; var en alv av Finarfins hus, og ble gitt tittelen høykonge over eksil-noldoene i Beleriand 
*Thranduil; i Hobbiten er han, ganske enkelt, kalt Alvekongen.
*Thingol; han gjelder som den største alvefyrsten i alle tider
*Turgon; var en av Noldoalvenes konger
*se også Alv (Tolkien)

;Andre alvekonger
*se artikkelen om alver.

## Referanser
Jimmy Giuffre

**James Peter Giuffre**, kjent som **Jimmy Giuffre** (født 26. april 1921 Dallas, Texas, USA, død 24. april 2008) var en amerikansk jazzmusiker, komponist og arrangør som ledet orkestre og spilte klarinett og saksofon gjennom seks tiår fra 1940-tallet til han fikk Parkinsons sykdom på 1990-tallet.

Giuffres utgivelse med en trio sammen med Steve Swallow (bass) og Paul Bley (piano) *Free Fall* fra 1963 solgte så dårlig at det gikk ti år før hans neste utgivelse. Da den ble gjenutgitt av Columbia Records i 1988, ble den imidlertid svært godt mottatt, og Giuffre regnes i dag som en foregangsperson innen flere jazzgenre, blant annet frijazz og et pastoralt klangbilde i stil med Jan Garbarek. To andre plater fra samme trio ble gjenutgitt av ECM i 1992.

## Referanser


## Eksterne lenker
* 
* 
*  Diskografi på ''Jazzdisco.org''
Grøtdalstindane

**Grøtdalstindane** er et fjell i Ørsta kommune på Sunnmøre. Det har en høyde på  meter over havet. Fjellet ligger på nordsiden av Bondalen. Fra Standaleidet nord for fjellet ser en Nøre Grøtdalstinden, men ikke hovedtoppen. Fjelltoppene Blåtindane og Høgrestinden, også kalt Nøvedalstinden, ligger i nærheten. 

Britene W. Norman Ling og Harold Raeburn besteg toppen av Grøtdalstindane den 24. juli 1903.

## Referanser
Verzasca (elv)

**Verzasca** er en elv i den sveitsiske kantonen Ticino. Den har sitt utspring ved fjellet Pizzo Barone i De lepontinske Alpene og renner sørover gjennom Verzasca-dalen før den munner ut innerst i Maggioresjøen, mellom munningene til Maggia og Ticino. På veien mot Maggioresjøen renner den gjennom innsjøen Lago di Vogorno, som er oppdemmet med Contrademningen. Demningen ligger ca. 4 kilometer fra munningen i Maggioresjøen.

Verzasca er kjent for sitt klare, turkise vann og sine farlige strømmer. Gjennomsnittlig temperatur er mellom 7 og 10°C. Elva er populær blant dykkere og strikkhoppere.

## Referanser
Ferrari 458

**Ferrari 458** (2009–15) er en to-seters italiensk sportsbil laget av Ferrari, som sin forgjenger Ferrari F430 også laget som racerbil. Den ble i 2015 erstattet med Ferrari 488 GTB.

**458 Italia** fra 2009 hadde midt-montert 4.5 liters V8 motor med 570 hk og 7-trinns automatgir fra tyske Getrag. Bak hadde den to lykter og tre eksosrør.  I 2011 kom **458 Spider** med avtagbart tak av aluminium. Etter å ha mistet plassen kjøpte nordmannen Morten Gamst Pedersen seg en 458, som også ble solgt ny i Norge.

**458 Speciale** fra 2013 var ment for høyere fart og hadde større motor (597 hk)  mens **458 Speciale A** var 499 eksemplarer uten tak (*Aperta* er italiensk for åpen).

**458 Challenge** fra 2010 var en lettvekter, den femte (inkludert 348, 355, 360 og F430) spesiallaget for fabrikkens rasermesterskap *Ferrari Challenge*.  Fra 2013 også brukt til Racing NM, dels med base Momek i Mo i Rana. **458 Italia GT2** fra 2011 var tilpasset GTE-klassene til FIE og ACO og vant flere løp, mens **458 Italia GT3** var ment for GT3-klassen og også vant endel.

**SP12 EC** var ett eksemplar laget i 2012 til Eric Clapton som spiller gitar og så litt ut som Ferrari BB 512.   Utgaven **Pininfarina Sergio** fra 2013 manglet frontrute.

I 2010 tilbakekalte man over tusen biler da man fryktet nedsmelting av hjulhusene ved høy fart. De to neste årene fryktet man motorstopp og tilbakekalte en del biler.

' 10 - ITALY - Ferrari 458 Italia rossa a Milano 10.jpg | 458 Italia
Ferrari 458 Spider at the Frankfurt Motor Show IAA 2011 (6143716891) (cropped).jpg | 458 Spiderio
458 Speciale.jpg | 458 Speciale


## Referanser


## Eksterne lenker
*
Tamás Kovács

**Tamás Kovács** er navnet til flere personer:

*Tamás Kovács (fekter) (født 1943), ungarsk fekter
*Tamás Kovács (judoka) (født 1978), ungarsk judoka
*Tamás Kovács (friidrettsutøver) (født 1983), ungarsk langdistanseløper
Grammy Lifetime Achievement Award

**Grammy Lifetime Achievement Award** er en amerikansk musikkpris som utdeles av Recording Academy til «*performers who, during their lifetimes, have made creative contributions of outstanding artistic significance to the field of recording*», dvs. til artister som har levert kunstneriske og betydningsfulle bidrag til musikkbransjen.

Grammy Lifetime Achievement Award er én av mange Grammy-priser. Den skiller seg fra Grammy Hall of Fame Award som gis til enkeltinnspillinger eller album som har preget musikken, og fra Grammy Trustees Award, som gis til ikke-kunstneriske bidrag.

## Vinnere av Lifetime Achievement Award
Følgende personer og grupper har vunnet en Lifetime Achievement Award.

## Se også
* Grammy
* Grammy Legend Award

## Referanser


## Eksterne lenker
* Grammys nettside
Manuel Suárez

**Manuel Suárez** er navnet til flere personer:

* Manuel Suárez y Suárez (1896–1987), mexicansk forretningsmann
* Manuel Suárez-Pumariega (1920–2001), spansk friidrettsutøver
* Manuel Suárez de Begoña (født 1936), spansk fotballspiller
* Manuel Suárez Alberti (født 1950), cubansk fekter
* Manuel Suárez Ávila (født 1968), boliviansk politiker
* Manuel Suárez Barrios (født 1989), cubansk roer
Grammy Legend Award

**Grammy Legend Award** (også kalt **Grammy Living Legend Award**) er en amerikansk musikkpris delt ut av Recording Academy til musikere, som gjennom bidrag over en lang periode har hatt stor innflytelse på plateindustrien. Grammy Legend Award er én av mange Grammy-priser. Den blir delt ut med ujevne mellomrom, og per mars 2016 er det delt ut 14 Legend Awards, sist i 2003 til Bee Gees.

## Vinnere
Følgende personer og grupper har vunnet en Legend Award.

## Se også
* Grammy Award

## Referanser
;Generelt
*  

;Spesifikt


;Kilder
* 
* 

## Eksterne lenker
* Grammy-prisenes nettside
Bærum Golfklubb

**Bærum Golfklubb** ble stiftet 7. november 1972 og holder til i Lommedalen i Bærum. Klubben åpnet sin 18-hulls skogsbane i 1989. Banen er  meter fra bakerste utslagssted og har par 71. I tillegg har klubben en nihulls korthullsbane med par 27.

Banen ligger på gamle Hellerud gård, som ifølge klubbens hjemmeside har en dokumentert historie tilbake til 1336. Grunnen er i dag dels eid av klubben og dels leid av Bærum kommune, Løvenskiold og øvrige grunneiere.

## Eksterne lenker

* Bærum Golfklubbs hjemmeside
National Organization for Women

**National Organization for Women** (**NOW**) er den største feministorganisasjonen i USA. NOW står for en progressiv og interseksjonell liberal feminisme og har likestilling som hovedmål. Den ble grunnlagt av Betty Friedan i 1966, og i dag har den cirka 500&nbsp;000 medlemmer. Den fikk sitt gjennombrudd i 1970-årene i arbeidet med Equal Rights Amendment. NOW arbeider for politisk og juridisk likestilling, økonomisk rettferdighet, seksuelle og reproduktive rettigheter, LHBTQIA+-rettigheter, og mot rasisme og vold mot kvinner. Norsk Kvinnesaksforening (NKF) regner NOW som en søsterorganisasjon, i den forstand at organisasjonene deler politisk grunnsyn; NKF var også inspirert av forløperne til League of Women Voters.

NOW var fra etableringen den ledende liberalfeministiske organisasjonen i USA. Rosemarie Tong skriver at den liberale kvinnesaksbevegelsen aksepterer kritikken for at de tidligere var for lite oppmerksomme på andre kvinner enn den borgerlige, hvite middelklassen, og diskuterer bl.a. hvordan NOW etterhvert har tatt en interseksjonell vending og fokusert mer på minoritetskvinner, og hvordan minoritetskvinner også har blitt mer aktive i NOW. Som følge av dette har NOW fra 1980- og 1990-årene i økende grad tatt opp den diskrimineringen bl.a. svarte og kjønnsminoriteter opplever. NOW kaller seg idag «en interseksjonell (...) organisasjon med en holistisk tilnærming til kvinnesak» og uttaler at «som interseksjonelle feminister vet vi at mangfold er vår styrke». NOW er en av de 330 organisasjonene bak erklæringen «National Consensus Statement of Anti-Sexual Assault and Domestic Violence Organizations in Support of Full and Equal Access for the Transgender Community».

## Presidenter
# Betty Friedan (1966–1970)
# Aileen Hernandez (1970–1971)
# Wilma Scott Heide (1971–1974)
# Karen DeCrow (1974–1977)
# Eleanor Smeal (1977–1982)
# Judy Goldsmith (1982–1985)
# Eleanor Smeal (1985–1987)
# Molly Yard (1987–1991)
# Patricia Ireland (1991–2001)
# Kim Gandy (2001–2009)
# Terry O'Neill (2009–2017)
# Toni Van Pelt (2017–2020)
# Christian Nunes (2020–)

## Referanser


## Eksterne lenker
* 
*